บันทึกคณะกรรมการเปรียบเทียบบันทึกคณะกรรมการเปรียบเทียบตามพระราชบัญญัติคนเข้าเมืองพ.ศ. ๒๕๒๒(ฉบับที่ ๕) พ.ศ. ๒๕๔๑เรื่อง มอบหมายให้พนักงานสอบสวนหรือพนักงานเจ้าหน้าที่ดำเนินการเปรียบเทียบ[๑] อาศัยอำนาจตามความในมาตรา ๘๔ แห่งพระราชบัญญัติคนเข้าเมืองพ.ศ. ๒๕๒๒ คณะกรรมการเปรียบเทียบซึ่งประกอบด้วย อธิบดีกรมตำรวจ อัยการสูงสุดและผู้บัญชาการสำนักงานตรวจคนเข้าเมืองมอบหมายให้พนักงานสอบสวนหรือพนักงานเจ้าหน้าที่ซึ่งมียศตั้งแต่ร้อยตำรวจตรีหรือเทียบเท่าร้อยตำรวจตรีขึ้นไป ตามพระราชบัญญัติคนเข้าเมือง พ.ศ. ๒๕๒๒ดำเนินการเปรียบเทียบแทนคณะกรรมการเปรียบเทียบ ตามพระราชบัญญัติคนเข้าเมือง พ.ศ.๒๕๒๒ ตามหลักเกณฑ์และเงื่อนไข ดังต่อไปนี้ข้อ ๑ความผิดที่กำหนดโทษไว้ตามมาตรา ๖๑ แห่งพระราชบัญญัติคนเข้าเมือง พ.ศ. ๒๕๒๒ถ้าผู้กระทำความผิดเข้ามอบตัวเองหรือมาตามหมายเรียก ให้พนักงานสอบสวนหรือพนักงานเจ้าหน้าที่ดำเนินการเปรียบเทียบปรับไม่ต่ำกว่า๒,๐๐๐ บาท แต่ถ้าผู้กระทำความผิดถูกจับกุมตัวมาไม่ว่ากรณีใด ๆให้พนักงานสอบสวนหรือพนักงานเจ้าหน้าที่ดำเนินการเปรียบเทียบปรับไม่ต่ำกว่า ๔,๐๐๐บาทข้อ ๒ความผิดที่กำหนดโทษไว้ตามมาตรา ๖๒ วรรคสอง แห่งพระราชบัญญัติคนเข้าเมือง พ.ศ.๒๕๒๒ ถ้าผู้กระทำความผิดเข้ามอบตัวเองหรือมาตามหมายเรียก ให้พนักงานสอบสวนหรือพนักงานเจ้าหน้าที่ดำเนินการเปรียบเทียบปรับไม่ต่ำกว่า๘๐๐ บาท แต่ถ้าผู้กระทำความผิดถูกจับกุมตัวมาไม่ว่ากรณีใด ๆให้พนักงานสอบสวนหรือพนักงานเจ้าหน้าที่ดำเนินการเปรียบเทียบปรับไม่ต่ำกว่า ๑,๖๐๐บาทข้อ ๓ความผิดที่กำหนดโทษไว้ตามมาตรา ๖๕ แห่งพระราชบัญญัติคนเข้าเมือง พ.ศ. ๒๕๒๒ถ้าผู้กระทำความผิดเข้ามอบตัวเองหรือมาตามหมายเรียก ให้พนักงานสอบสวนหรือพนักงานเจ้าหน้าที่ดำเนินการเปรียบเทียบปรับไม่ต่ำกว่า๒๐,๐๐๐ บาท แต่ถ้าผู้กระทำความผิดถูกจับกุมตัวมาไม่ว่ากรณีใด ๆให้พนักงานสอบสวนหรือพนักงานเจ้าหน้าที่ดำเนินการเปรียบเทียบปรับไม่ต่ำกว่า ๔๐,๐๐๐บาทข้อ ๔ความผิดที่กำหนดโทษไว้ตามมาตรา ๖๖ แห่งพระราชบัญญัติคนเข้าเมือง พ.ศ. ๒๕๒๒ถ้าผู้กระทำความผิดเข้ามอบตัวเองหรือมาตามหมายเรียก ให้พนักงานสอบสวนหรือพนักงานเจ้าหน้าที่ดำเนินการเปรียบเทียบปรับไม่ต่ำกว่า๔,๐๐๐ บาท แต่ถ้าผู้กระทำความผิดถูกจับกุมตัวมาไม่ว่ากรณีใด ๆให้พนักงานสอบสวนหรือพนักงานเจ้าหน้าที่ดำเนินการเปรียบเทียบปรับไม่ต่ำกว่า ๘,๐๐๐บาท ข้อ ๕ความผิดที่กำหนดโทษไว้ตามมาตรา ๖๗ แห่งพระราชบัญญัติคนเข้าเมือง พ.ศ. ๒๕๒๒ถ้าผู้กระทำความผิดเข้ามอบตัวเองหรือมาตามหมายเรียก ให้พนักงานสอบสวนหรือพนักงานเจ้าหน้าที่ดำเนินการเปรียบเทียบปรับไม่ต่ำกว่า๑๐,๐๐๐ บาท แต่ถ้าผู้กระทำความผิดถูกจับกุมตัวมาไม่ว่ากรณีใด ๆให้พนักงานสอบสวนหรือพนักงานเจ้าหน้าที่ดำเนินการเปรียบเทียบปรับไม่ต่ำกว่า ๑๖,๐๐๐บาทข้อ ๖ความผิดที่กำหนดโทษไว้ตามมาตรา ๖๘ แห่งพระราชบัญญัติคนเข้าเมือง พ.ศ.๒๕๒๒ถ้าผู้กระทำความผิดเข้ามอบตัวเองหรือมาตามหมายเรียก ให้พนักงานสอบสวนหรือพนักงานเจ้าหน้าที่ดำเนินการเปรียบเทียบปรับไม่ต่ำกว่า๕,๐๐๐ บาท แต่ถ้าผู้กระทำความผิดถูกจับกุมตัวมาไม่ว่ากรณีใด ๆให้พนักงานสอบสวนหรือพนักงานเจ้าหน้าที่ดำเนินการเปรียบเทียบปรับไม่ต่ำกว่า ๘,๐๐๐บาทข้อ ๗ความผิดที่กำหนดโทษไว้ตามมาตรา ๖๙ แห่งพระราชบัญญัติคนเข้าเมือง พ.ศ. ๒๕๒๒ถ้าผู้กระทำความผิดเข้ามอบตัวเองหรือมาตามหมายเรียก ให้พนักงานสอบสวนหรือพนักงานเจ้าหน้าที่ดำเนินการเปรียบเทียบปรับเรียงรายตัวคนประจำพาหนะที่มิได้นำไปมอบคนละไม่ต่ำกว่า๕,๐๐๐ บาท แต่ถ้าผู้กระทำความผิดถูกจับกุมตัวมาไม่ว่ากรณีใด ๆให้พนักงานสอบสวนหรือพนักงานเจ้าหน้าที่ดำเนินการเปรียบเทียบปรับเรียงรายตัวคนประจำพาหนะที่มิได้นำไปมอบคนละไม่ต่ำกว่า๘,๐๐๐ บาทข้อ ๘ความผิดที่กำหนดโทษไว้ตามมาตรา ๗๐ แห่งพระราชบัญญัติคนเข้าเมือง พ.ศ. ๒๕๒๒ถ้าผู้กระทำความผิดเข้ามอบตัวเองหรือมาตามหมายเรียก ให้พนักงานสอบสวนหรือพนักงานเจ้าหน้าที่ดำเนินการเปรียบเทียบปรับเรียงรายตัวคนต่างด้าวคนละไม่ต่ำกว่า๑๐,๐๐๐ บาท แต่ถ้าผู้กระทำความผิดถูกจับกุมตัวมาไม่ว่ากรณีใด ๆให้พนักงานสอบสวนหรือพนักงานเจ้าหน้าที่ดำเนินการเปรียบเทียบปรับเรียงรายตัวคนต่างด้าวคนละไม่ต่ำกว่า๑๖,๐๐๐ บาทข้อ ๙ความผิดที่กำหนดโทษไว้ตามมาตรา ๗๒ แห่งพระราชบัญญัติคนเข้าเมือง พ.ศ. ๒๕๒๒ถ้าผู้กระทำความผิดเข้ามอบตัวเองหรือมาตามหมายเรียก ให้พนักงานสอบสวนหรือพนักงานเจ้าหน้าที่ดำเนินการเปรียบเทียบปรับไม่ต่ำกว่า๑๐,๐๐๐ บาท แต่ถ้าผู้กระทำความผิดถูกจับกุมตัวมาไม่ว่ากรณีใด ๆให้พนักงานสอบสวนหรือพนักงานเจ้าหน้าที่ดำเนินการเปรียบเทียบปรับไม่ต่ำกว่า ๒๐,๐๐๐บาทข้อ ๑๐ความผิดที่กำหนดโทษไว้ตามมาตรา ๗๓ แห่งพระราชบัญญัติคนเข้าเมือง พ.ศ. ๒๕๒๒ถ้าผู้กระทำความผิดเข้ามอบตัวเองหรือมาตามหมายเรียก ให้พนักงานสอบสวนหรือพนักงานเจ้าหน้าที่ดำเนินการเปรียบเทียบปรับไม่ต่ำกว่า๒๐,๐๐๐ บาท แต่ถ้าผู้กระทำความผิดถูกจับกุมตัวมาไม่ว่ากรณีใด ๆให้พนักงานสอบสวนหรือพนักงานเจ้าหน้าที่ดำเนินการเปรียบเทียบปรับไม่ต่ำกว่า ๕๐,๐๐๐บาทข้อ ๑๑ความผิดที่กำหนดโทษไว้ตามมาตรา ๗๔ แห่งพระราชบัญญัติคนเข้าเมือง พ.ศ. ๒๕๒๒ ถ้าผู้กระทำความผิดเข้ามอบตัวเองหรือมาตามหมายเรียกให้พนักงานสอบสวนหรือพนักงานเจ้าหน้าที่ดำเนินการเปรียบเทียบปรับไม่ต่ำกว่า ๖๐๐บาท แต่ถ้าผู้กระทำความผิดถูกจับกุมตัวมาไม่ว่ากรณีใด ๆให้พนักงานสอบสวนหรือพนักงานเจ้าหน้าที่ดำเนินการเปรียบเทียบปรับไม่ต่ำกว่า ๑,๐๐๐บาทถ้าผู้กระทำความผิดเป็นเจ้าของหรือผู้ควบคุมพาหนะ เข้ามอบตัวเองหรือมาตามหมายเรียกให้พนักงานสอบสวนหรือพนักงานเจ้าหน้าที่ดำเนินการเปรียบเทียบปรับไม่ต่ำกว่า ๔,๐๐๐บาท ถ้าถูกจับกุมตัวมาไม่ว่ากรณีใด ๆให้พนักงานสอบสวนหรือพนักงานเจ้าหน้าที่ดำเนินการเปรียบเทียบปรับไม่ต่ำกว่า ๘,๐๐๐บาทข้อ ๑๒ความผิดที่กำหนดโทษไว้ตามมาตรา ๗๕ แห่งพระราชบัญญัติคนเข้าเมือง พ.ศ. ๒๕๒๒ ถ้าผู้กระทำความผิดเข้ามอบตัวเองหรือมาตามหมายเรียกให้พนักงานสอบสวนหรือพนักงานเจ้าหน้าที่ดำเนินการเปรียบเทียบปรับไม่ต่ำกว่า ๕,๐๐๐บาท แต่ถ้าผู้กระทำความผิดถูกจับกุมตัวมาไม่ว่ากรณีใด ๆ ให้พนักงานสอบสวนหรือพนักงานเจ้าหน้าที่ดำเนินการเปรียบเทียบปรับไม่ต่ำกว่า๑๐,๐๐๐ บาทข้อ ๑๓ความผิดที่กำหนดโทษไว้ตามมาตรา ๗๖ แห่งพระราชบัญญัติคนเข้าเมือง พ.ศ. ๒๕๒๒ ถ้าผู้กระทำความผิดเข้ามอบตัวเองหรือมาตามหมายเรียกให้พนักงานสอบสวนหรือพนักงานเจ้าหน้าที่ดำเนินการเปรียบเทียบปรับไม่ต่ำกว่า ๒,๐๐๐บาท แต่ถ้าผู้กระทำความผิดถูกจับกุมตัวมาไม่ว่ากรณีใด ๆให้พนักงานสอบสวนหรือพนักงานเจ้าหน้าที่ดำเนินการเปรียบเทียบปรับไม่ต่ำกว่า ๔,๐๐๐บาท และปรับอีกวันละ ๒๐๐ บาท จนกว่าจะปฏิบัติให้ถูกต้องข้อ ๑๔ความผิดที่กำหนดโทษไว้ตามมาตรา ๗๗ แห่งพระราชบัญญัติคนเข้าเมือง พ.ศ. ๒๕๒๒ถ้าผู้กระทำความผิดเข้ามอบตัวเองหรือมาตามหมายเรียก ให้พนักงานสอบสวนหรือพนักงานเจ้าหน้าที่ดำเนินการเปรียบเทียบปรับไม่ต่ำกว่า๘๐๐ บาท แต่ถ้าผู้กระทำความผิดถูกจับกุมตัวมาไม่ว่ากรณีใดๆ ให้พนักงานสอบสวนหรือพนักงานเจ้าหน้าที่ดำเนินการเปรียบเทียบปรับไม่ต่ำกว่า๑,๖๐๐ บาท ถ้าผู้กระทำความผิดเป็นผู้จัดการโรงแรมเข้ามอบตัวเองหรือมาตามหมายเรียก ให้พนักงานสอบสวนหรือพนักงานเจ้าหน้าที่ดำเนินการเปรียบเทียบปรับไม่ต่ำกว่า๔,๐๐๐ บาท ถ้าถูกจับกุมตัวมาไม่ว่ากรณีใด ๆ ให้พนักงานสอบสวนหรือพนักงานเจ้าหน้าที่ดำเนินการเปรียบเทียบปรับไม่ต่ำกว่า๘,๐๐๐ บาทข้อ ๑๕ความผิดที่กำหนดโทษไว้ตามมาตรา ๗๘ แห่งพระราชบัญญัติคนเข้าเมือง พ.ศ. ๒๕๒๒ถ้าผู้กระทำความผิดเข้ามอบตัวเองหรือมาตามหมายเรียก ให้พนักงานสอบสวนหรือพนักงานเจ้าหน้าที่ดำเนินการเปรียบเทียบปรับไม่ต่ำกว่า๔๐๐ บาท แต่ถ้าผู้กระทำความผิดถูกจับกุมตัวมาไม่ว่ากรณีใดๆ ให้พนักงานสอบสวนหรือพนักงานเจ้าหน้าที่ดำเนินการเปรียบเทียบปรับไม่ต่ำกว่า ๘๐๐บาท ข้อ ๑๖ความผิดที่กำหนดโทษไว้ตามมาตรา ๗๙ แห่งพระราชบัญญัติคนเข้าเมือง พ.ศ. ๒๕๒๒ถ้าผู้กระทำความผิดเข้ามอบตัวเองหรือมาตามหมายเรียก ให้พนักงานสอบสวนหรือพนักงานเจ้าหน้าที่ดำเนินการเปรียบเทียบปรับวันละไม่ต่ำกว่า๓๐๐ บาท แต่ถ้าผู้กระทำความผิดถูกจับกุมตัวมาไม่ว่ากรณีใด ๆให้พนักงานสอบสวนหรือพนักงานเจ้าหน้าที่ดำเนินการเปรียบเทียบปรับวันละไม่ต่ำกว่า๕๐๐ บาท จนกว่าคนต่างด้าวจะเดินทางกลับออกไปนอกราชอาณาจักร แต่มิให้ปรับเกิน ๕๐,๐๐๐บาทข้อ ๑๗ความผิดที่กำหนดโทษไว้ตามมาตรา ๘๐ แห่งพระราชบัญญัติคนเข้าเมือง พ.ศ. ๒๕๒๒ถ้าผู้กระทำความผิดเข้ามอบตัวเองหรือมาตามหมายเรียก ให้พนักงานสอบสวนหรือพนักงานเจ้าหน้าที่ดำเนินการเปรียบเทียบปรับไม่ต่ำกว่า๒,๐๐๐ บาท แต่ถ้าผู้กระทำความผิดถูกจับกุมตัวมาไม่ว่ากรณีใด ๆให้พนักงานสอบสวนหรือพนักงานเจ้าหน้าที่ดำเนินการเปรียบเทียบปรับไม่ต่ำกว่า ๔,๐๐๐บาทข้อ ๑๘ความผิดที่กำหนดโทษไว้ตามมาตรา ๘๑ แห่งพระราชบัญญัติคนเข้าเมือง พ.ศ. ๒๕๒๒เฉพาะกรณีคนต่างด้าวอยู่ในราชอาณาจักรโดยการอนุญาตสิ้นสุดหรือถูกเพิกถอนและผู้กระทำความผิดในกรณีดังกล่าวนี้เข้ามอบตัวเองหรือมาตามหมายเรียกให้พนักงานสอบสวนหรือพนักงานเจ้าหน้าที่ดำเนินการเปรียบเทียบปรับตามจำนวนวันที่คนต่างด้าวอยู่ในราชอาณาจักรโดยการอนุญาตสิ้นสุดหรือถูกเพิกถอนวันละ ๒๐๐ บาท แต่เมื่อรวมกันแล้วไม่เกิน ๒๐,๐๐๐ บาทข้อ ๑๙ความผิดที่กำหนดโทษไว้ตามมาตรา ๘๒ วรรคหนึ่ง แห่งพระราชบัญญัติคนเข้าเมืองพ.ศ. ๒๕๒๒ ถ้าผู้กระทำความผิดเข้ามอบตัวเองหรือมาตามหมายเรียก ให้พนักงานสอบสวนหรือพนักงานเจ้าหน้าที่ดำเนินการเปรียบเทียบปรับไม่ต่ำกว่า๓,๐๐๐ บาท แต่ถ้าผู้กระทำความผิดถูกจับกุมตัวมาไม่ว่ากรณีใด ๆให้พนักงานสอบสวนหรือพนักงานเจ้าหน้าที่ดำเนินการเปรียบเทียบปรับไม่ต่ำกว่า ๕,๐๐๐บาท ข้อ ๒๐ในกรณีพิเศษเฉพาะราย ซึ่งพนักงานสอบสวนหรือพนักงานเจ้าหน้าที่เห็นสมควรเปรียบเทียบปรับในอัตราที่ต่ำกว่าอัตราที่กำหนดไว้ข้างต้นให้พนักงานสอบสวนหรือพนักงานเจ้าหน้าที่เสนอความเห็นไปยังคณะกรรมการเปรียบเทียบตามพระราชบัญญัติคนเข้าเมืองพ.ศ. ๒๕๒๒ เมื่อคณะกรรมการเปรียบเทียบดังกล่าวมีคำสั่งให้เปรียบเทียบปรับเท่าใดให้พนักงานสอบสวนหรือพนักงานเจ้าหน้าที่ปฏิบัติไปตามคำสั่งนั้นข้อ ๒๑ในการดำเนินการเปรียบเทียบให้พนักงานสอบสวนหรือพนักงานเจ้าหน้าที่ปฏิบัติตามบทบัญญัติแห่งประมวลกฎหมายวิธีพิจารณาความอาญาอันว่าด้วยการเปรียบเทียบข้อ ๒๒ให้ยกเลิกบันทึกคณะกรรมการเปรียบเทียบ ตามพระราชบัญญัติคนเข้าเมือง พ.ศ.๒๕๒๒ ลงวันที่ ๒๙ พฤษภาคม พ.ศ. ๒๕๒๒ เรื่องมอบหมายให้พนักงานสอบสวนดำเนินการเปรียบเทียบ, บันทึกคณะกรรมการเปรียบเทียบตามพระราชบัญญัติคนเข้าเมืองพ.ศ. ๒๕๒๒ (ฉบับที่ ๒) พ.ศ. ๒๕๒๓ ลงวันที่ ๗ กุมภาพันธ์ พ.ศ. ๒๕๒๓ เรื่อง ยกเลิกความในข้อ๑๘ แห่งบันทึกคณะกรรมการเปรียบเทียบ ลงวันที่ ๒๙ พฤษภาคม ๒๕๒๒, บันทึกคณะกรรมการเปรียบเทียบตามพระราชบัญญัติคนเข้าเมืองพ.ศ. ๒๕๒๒ (ฉบับที่ ๓) พ.ศ. ๒๕๒๔ ลงวันที่ ๑๒ มิถุนายน พ.ศ. ๒๕๒๔ เรื่องมอบหมายให้พนักงานเจ้าหน้าที่ดำเนินการเปรียบเทียบ และบันทึกคณะกรรมการเปรียบเทียบตามพระราชบัญญัติคนเข้าเมืองพ.ศ. ๒๕๒๒ (ฉบับที่ ๔) พ.ศ. ๒๕๓๖ ลงวันที่ ๑๐ สิงหาคม พ.ศ. ๒๕๓๖ เรื่องมอบหมายให้พนักงานเจ้าหน้าที่ดำเนินการเปรียบเทียบและให้ใช้บันทึกคณะกรรมการเปรียบเทียบฉบับนี้แทนทั้งนี้ ตั้งแต่วันที่ ๑ ตุลาคม ๒๕๔๑ เป็นต้นไปให้ไว้ ณ วันที่ ๒๓ เมษายน พ.ศ. ๒๕๔๑สุชาติ ไตรประสิทธิ์อัยการสูงสุดพลตำรวจเอก ประชา พรหมนอกอธิบดีกรมตำรวจพลตำรวจโท ชิดชัย วรรณสถิตย์ผู้บัญชาการสำนักงานตรวจคนเข้าเมืองพรพิมล/พิมพ์๑๐ ก.ค ๒๕๔๔ฐิติพร/ปรับปรุง๑ พฤษภาคม ๒๕๕๘[๑] ราชกิจจานุเบกษาเล่ม ๑๑๕/ตอนที่ ๖๘ ง/หน้า ๑๗๔/๒๕ สิงหาคม ๒๕๔๑